# Úradný vestník C 238A/21.

| | ISSN 1977-1037 |
| --- | --- |
| Úradný vestník
  Európskej únie | C 238A |
| | |
| Slovenské vydanie | Informácie a oznámenia | Ročník 6521. júna 2022 |

ISSN 1977-1037

Úradný vestník

Európskej únie

C 238A

Slovenské vydanie

Informácie a oznámenia

Ročník 6521. júna 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Frontex |
| 2022/C 238 A/01 | Európska agentúra pre pohraničnú a pobrežnú stráž – Oznámenie o voľnom pracovnom mieste na pozíciu výkonného riaditeľa/výkonnej riaditeľky (dočasný zamestnanec – platová trieda AD 14) – COM/2022/20085 | 1 |

Obsah

Strana

V   Oznamy

ADMINISTRATÍVNE POSTUPY

Frontex

2022/C 238 A/01

Európska agentúra pre pohraničnú a pobrežnú stráž – Oznámenie o voľnom pracovnom mieste na pozíciu výkonného riaditeľa/výkonnej riaditeľky (dočasný zamestnanec – platová trieda AD 14) – COM/2022/20085

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Frontex

| 21.6.2022 | SK | Úradný vestník Európskej únie | CA 238/1 |
| --- | --- | --- | --- |

21.6.2022

SK

Úradný vestník Európskej únie

CA 238/1

---

Európska agentúra pre pohraničnú a pobrežnú stráž

Oznámenie o voľnom pracovnom mieste na pozíciu výkonného riaditeľa/výkonnej riaditeľky

(dočasný zamestnanec – platová trieda AD 14)

COM/2022/20085

(2022/C 238 A/01)

Kto sme

Európska agentúra pre pohraničnú a pobrežnú stráž (Frontex) bola zriadená na základe nariadenia Európskeho parlamentu a Rady (EÚ) 2019/1896 (1).

Agentúra Frontex má sídlo v poľskej Varšave a práve prechádza procesom výrazného zvyšovania počtu zamestnancov, aby mohla spĺňať rozširujúci sa okruh úloh podľa nariadenia o európskej pohraničnej a pobrežnej stráži.

Nariadením o európskej pohraničnej a pobrežnej stráži sa stanovuje stály zbor európskej pohraničnej a pobrežnej stráže, ktorý bude do roku 2027 tvoriť najviac 10 000 úradníkov nasadených pozdĺž vonkajších pozemných, námorných a vzdušných hraníc Európskej únie a schengenského priestoru. Agentúra má tiež za úlohu byť operačnou zložkou návratovej politiky EÚ a výrazne posilňuje svoju úlohu v oblasti návratu neoprávnene sa zdržiavajúcich štátnych príslušníkov tretích krajín.

Frontex prostredníctvom zriadenia stáleho zboru (teda prvej európskej uniformovanej služby na presadzovanie práva) ponúka jedinečnú priekopnícku príležitosť stať sa súčasťou operačnej zložky európskeho integrovaného riadenia hraníc EÚ.

Medzi hlavné úlohy agentúry patrí najmä: operačná a technická pomoc členským štátom EÚ na ich vonkajších hraniciach, pomoc členským štátom pri návrate štátnych príslušníkov tretích krajín, ktorí nemajú právo zdržiavať sa na území EÚ, a pomoc tretím krajinám prostredníctvom technickej a operačnej spolupráce súvisiacej s riadením hraníc (2).

Viac informácií nájdete na našej webovej stránke: http://www.frontex.europa.eu.

Čo ponúkame

Výkonný riaditeľ/výkonná riaditeľka (ďalej len „výkonný riaditeľ“) zodpovedá za každodenné riadenie agentúry Frontex a je právnym zástupcom agentúry.

Výkonný riaditeľ bude dodržiavať najprísnejšie zásady integrity a etiky.

Výkonný riaditeľ sa zodpovedá riadiacej rade a je zodpovedný za vykonávanie strategických rozhodnutí prijatých riadiacou radou. Agentúra sa zodpovedá Európskemu parlamentu a Rade v súlade s nariadením o európskej pohraničnej a pobrežnej stráži.

Výkonný riaditeľ je pri vykonávaní svojich povinností nezávislý. Bez toho, aby boli dotknuté príslušné právomoci inštitúcií Únie a riadiacej rady, výkonný riaditeľ nesmie žiadať ani prijímať pokyny od žiadnej vlády či akéhokoľvek iného orgánu.

Výkonný riaditeľ bude musieť podporovať a vykonávať modernú a transparentnú víziu agentúry v plnom súlade so zakladajúcim nariadením a hodnotami EÚ. Dohliada na správu, riadenie a kultúru agentúry, motivuje a vedie zamestnancov k excelovaniu a plneniu cieľov v medziach právneho rámca agentúry.

Výkonný riaditeľ prispeje k úspešnému uplatňovaniu práva EÚ v tejto oblasti v plnom súlade s právnym rámcom, Chartou základných práv EÚ. Výkonný riaditeľ bude úzko spolupracovať s Komisiou, berúc do úvahy jej zodpovednosť za zabezpečenie správneho uplatňovania práva EÚ a jej úlohu stanoviť spolu s Európskym parlamentom a Radou viacročné strategické politické riadenie, na základe ktorého má európska pohraničná a pobrežná stráž vykonávať európske integrované riadenie hraníc. Výkonný riaditeľ bude spolupracovať aj s ostatnými zainteresovanými stranami z EÚ a externými partnermi agentúry.

Bez toho, aby boli dotknuté právomoci riadiacej rady, výkonný riaditeľ preberá plnú zodpovednosť za vykonávanie úloh pridelených agentúre Frontex a zároveň účinne spolupracuje so zamestnancami zastávajúcimi v rámci agentúry nezávislé funkcie, najmä s pracovníkom pre základné práva, úradníkom pre ochranu údajov a účtovníkom.

Medzi osobitné úlohy výkonného riaditeľa patrí:

| a) | zabezpečovať, aby agentúra v plnej miere vykonávala svoj mandát vo všetkých oblastiach činností súvisiacich s vonkajšími hranicami a návratom v súlade s platným regulačným rámcom vrátane základných práv a vedenia riadiacej rady; |
| --- | --- |

a)

zabezpečovať, aby agentúra v plnej miere vykonávala svoj mandát vo všetkých oblastiach činností súvisiacich s vonkajšími hranicami a návratom v súlade s platným regulačným rámcom vrátane základných práv a vedenia riadiacej rady;

| b) | viesť nepretržitý dialóg s Európskou komisiou a ostatnými inštitúciami EÚ s cieľom sledovať a vykonávať všetky politiky EÚ v príslušných oblastiach, do ktorých je agentúra Frontex zapojená; |
| --- | --- |

b)

viesť nepretržitý dialóg s Európskou komisiou a ostatnými inštitúciami EÚ s cieľom sledovať a vykonávať všetky politiky EÚ v príslušných oblastiach, do ktorých je agentúra Frontex zapojená;

| c) | poskytovať najmodernejšie služby orgánom európskej pohraničnej a pobrežnej stráže, ktoré sa prispôsobujú meniacim sa výzvam a potrebám členských štátov; |
| --- | --- |

c)

poskytovať najmodernejšie služby orgánom európskej pohraničnej a pobrežnej stráže, ktoré sa prispôsobujú meniacim sa výzvam a potrebám členských štátov;

| d) | plánovať, riadiť a koordinovať využívanie zdrojov agentúry pri plnení jej činností, maximalizovať účinnosť, zvyšovať efektívnosť a zabezpečovať vysokú kvalitu produktov a služieb; |
| --- | --- |

d)

plánovať, riadiť a koordinovať využívanie zdrojov agentúry pri plnení jej činností, maximalizovať účinnosť, zvyšovať efektívnosť a zabezpečovať vysokú kvalitu produktov a služieb;

| e) | navrhovať, pripravovať a uskutočňovať strategické rozhodnutia, programy a činnosti, ktoré schválila riadiaca rada v rámci obmedzení stanovených v zakladajúcom nariadení, jeho vykonávacích predpisoch a akýchkoľvek uplatniteľných právnych predpisoch; |
| --- | --- |

e)

navrhovať, pripravovať a uskutočňovať strategické rozhodnutia, programy a činnosti, ktoré schválila riadiaca rada v rámci obmedzení stanovených v zakladajúcom nariadení, jeho vykonávacích predpisoch a akýchkoľvek uplatniteľných právnych predpisoch;

| f) | v úzkej spolupráci s predsedom riadiacej rady a výkonnou radou zabezpečovať včasnú prípravu zasadnutí riadiacej rady vrátane príslušnej dokumentácie; |
| --- | --- |

f)

v úzkej spolupráci s predsedom riadiacej rady a výkonnou radou zabezpečovať včasnú prípravu zasadnutí riadiacej rady vrátane príslušnej dokumentácie;

| g) | každoročne pripravovať návrhy jednotných programových dokumentov a výročné správy o činnosti agentúry, ktoré sa majú predkladať riadiacej rade a inštitúciám v súlade so zakladajúcim nariadením; |
| --- | --- |

g)

každoročne pripravovať návrhy jednotných programových dokumentov a výročné správy o činnosti agentúry, ktoré sa majú predkladať riadiacej rade a inštitúciám v súlade so zakladajúcim nariadením;

| h) | vykonávať viacročné plánovanie, ročné pracovné programy a ročné rozpočty a podávať správy o ich vykonávaní riadiacej rade; |
| --- | --- |

h)

vykonávať viacročné plánovanie, ročné pracovné programy a ročné rozpočty a podávať správy o ich vykonávaní riadiacej rade;

| i) | hodnotiť, schvaľovať a koordinovať návrhy členských štátov na spoločné operácie, rýchle pohraničné zásahy, návratové operácie a návratové intervencie a zabezpečovať ich vykonávanie v súlade s príslušnými operačnými plánmi; |
| --- | --- |

i)

hodnotiť, schvaľovať a koordinovať návrhy členských štátov na spoločné operácie, rýchle pohraničné zásahy, návratové operácie a návratové intervencie a zabezpečovať ich vykonávanie v súlade s príslušnými operačnými plánmi;

| j) | optimalizovať využívanie personálu a technického vybavenia stáleho zboru európskej pohraničnej a pobrežnej stráže a zabezpečiť jeho využívanie v rámci mandátu agentúry a v plnom súlade s právom EÚ; |
| --- | --- |

j)

optimalizovať využívanie personálu a technického vybavenia stáleho zboru európskej pohraničnej a pobrežnej stráže a zabezpečiť jeho využívanie v rámci mandátu agentúry a v plnom súlade s právom EÚ;

| k) | predkladať návrhy riadiacej rade, pokiaľ ide o stanovenie organizačnej štruktúry agentúry Frontex a v prípade potreby jej zmenu; |
| --- | --- |

k)

predkladať návrhy riadiacej rade, pokiaľ ide o stanovenie organizačnej štruktúry agentúry Frontex a v prípade potreby jej zmenu;

| l) | po konzultácii s pracovníkom pre základné práva a informovaní dotknutého členského štátu prijímať rozhodnutia v súlade s článkom 46 o pozastavení, ukončení alebo nezačatí činností agentúry vrátane rozhodnutí o zrušení financovania a/alebo pozastavení alebo ukončení činností agentúry, ak sa domnieva, že v súvislosti s dotknutými činnosťami dochádza k porušovaniu základných práv alebo záväzkov medzinárodnej ochrany, ktoré je vážnej povahy alebo bude pravdepodobne pretrvávať; |
| --- | --- |

l)

po konzultácii s pracovníkom pre základné práva a informovaní dotknutého členského štátu prijímať rozhodnutia v súlade s článkom 46 o pozastavení, ukončení alebo nezačatí činností agentúry vrátane rozhodnutí o zrušení financovania a/alebo pozastavení alebo ukončení činností agentúry, ak sa domnieva, že v súvislosti s dotknutými činnosťami dochádza k porušovaniu základných práv alebo záväzkov medzinárodnej ochrany, ktoré je vážnej povahy alebo bude pravdepodobne pretrvávať;

| m) | zabezpečovať dodržiavanie najvyšších noriem etického správania pri plnení povinností zamestnancami agentúry a pri všetkých operáciách agentúry. |
| --- | --- |

m)

zabezpečovať dodržiavanie najvyšších noriem etického správania pri plnení povinností zamestnancami agentúry a pri všetkých operáciách agentúry.

Podrobnejší opis úloh je uvedený v článku 106 nariadenia Rady (EÚ) 2019/1896.

Koho hľadáme (výberové kritériá)

Uchádzači by mali mať:

| a) | Odborné zručnosti a skúsenosti:







  — | schopnosť rozvíjať a riadiť operačnú víziu založenú na politických prioritách, |
| --- | --- | --- |

a)

Odborné zručnosti a skúsenosti:

—

schopnosť rozvíjať a riadiť operačnú víziu založenú na politických prioritách,

| — | skúsenosti s vykonávaním operácií pri súčasnom podnecovaní zmien, |
| --- | --- |

—

skúsenosti s vykonávaním operácií pri súčasnom podnecovaní zmien,

| — | skúsenosti so spoluprácou s EÚ a medzinárodnými zainteresovanými stranami a partnermi, |
| --- | --- |

—

skúsenosti so spoluprácou s EÚ a medzinárodnými zainteresovanými stranami a partnermi,

| — | dobré a preukázané administratívne a manažérske zručnosti, najmä skúsenosti s rozpočtovými, finančnými a ľudskými zdrojmi vo vysokej pozícii vo vnútroštátnom, v európskom a/alebo medzinárodnom prostredí, významnou výhodou budú predchádzajúce skúsenosti v riadiacej funkcii vo verejnej správe a nezávislých národných alebo európskych agentúrach, |
| --- | --- |

—

dobré a preukázané administratívne a manažérske zručnosti, najmä skúsenosti s rozpočtovými, finančnými a ľudskými zdrojmi vo vysokej pozícii vo vnútroštátnom, v európskom a/alebo medzinárodnom prostredí, významnou výhodou budú predchádzajúce skúsenosti v riadiacej funkcii vo verejnej správe a nezávislých národných alebo európskych agentúrach,

| — | schopnosť vytýčiť a revidovať ciele v celkovom strategickom rámci agentúry, premietať priority agentúry a politické usmernenia do merateľných operačných cieľov, zostavovať dobre organizované plány podľa logických štádií a prijímať operačné rozhodnutia na ich vykonávanie, a to na základe primeraného pochopenia priorít v politicky citlivom prostredí, |
| --- | --- |

—

schopnosť vytýčiť a revidovať ciele v celkovom strategickom rámci agentúry, premietať priority agentúry a politické usmernenia do merateľných operačných cieľov, zostavovať dobre organizované plány podľa logických štádií a prijímať operačné rozhodnutia na ich vykonávanie, a to na základe primeraného pochopenia priorít v politicky citlivom prostredí,

| — | schopnosť riadiť strategické diskusie a inšpirovať a usmerňovať zamestnancov agentúry tak, aby prinášali čo najlepšie výsledky, a to v úzkej spolupráci s partnermi agentúry, |
| --- | --- |

—

schopnosť riadiť strategické diskusie a inšpirovať a usmerňovať zamestnancov agentúry tak, aby prinášali čo najlepšie výsledky, a to v úzkej spolupráci s partnermi agentúry,

| — | schopnosť splnomocniť zamestnancov a zároveň zabezpečiť, aby chápali, čo sa od nich očakáva a ako ich práca prispieva k dosahovaniu cieľov agentúry; |
| --- | --- |

—

schopnosť splnomocniť zamestnancov a zároveň zabezpečiť, aby chápali, čo sa od nich očakáva a ako ich práca prispieva k dosahovaniu cieľov agentúry;

| b) | Odborné zručnosti a skúsenosti:







  — | dôkladná znalosť mandátu agentúry, jej cieľov, čiastkových cieľov a úloh, ako aj vynikajúca znalosť ich praktických a operačných účinkov, |
| --- | --- | --- |

b)

Odborné zručnosti a skúsenosti:

—

dôkladná znalosť mandátu agentúry, jej cieľov, čiastkových cieľov a úloh, ako aj vynikajúca znalosť ich praktických a operačných účinkov,

| — | veľmi dobrá znalosť politiky a právneho rámca EÚ v priestore slobody, bezpečnosti a spravodlivosti, konkrétnejšie v oblasti riadenia hraníc a návratov, |
| --- | --- |

—

veľmi dobrá znalosť politiky a právneho rámca EÚ v priestore slobody, bezpečnosti a spravodlivosti, konkrétnejšie v oblasti riadenia hraníc a návratov,

| — | solídna znalosť prostredia vnútornej bezpečnosti EÚ, ako aj právneho rámca a praktických mechanizmov spolupráce medzi orgánmi vnútornej bezpečnosti na vnútroštátnej a únijnej úrovni, predovšetkým pokiaľ ide o sféry činností týkajúcich sa mandátu agentúry Frontex, |
| --- | --- |

—

solídna znalosť prostredia vnútornej bezpečnosti EÚ, ako aj právneho rámca a praktických mechanizmov spolupráce medzi orgánmi vnútornej bezpečnosti na vnútroštátnej a únijnej úrovni, predovšetkým pokiaľ ide o sféry činností týkajúcich sa mandátu agentúry Frontex,

| — | fundovaná znalosť námorného rozmeru mandátu agentúry Frontex; |
| --- | --- |

—

fundovaná znalosť námorného rozmeru mandátu agentúry Frontex;

| c) | Osobnostné vlastnosti:







  — | vynikajúce analytické, organizačné a rozhodovacie schopnosti vrátane schopnosti vytyčovania jasných priorít, |
| --- | --- | --- |

c)

Osobnostné vlastnosti:

—

vynikajúce analytické, organizačné a rozhodovacie schopnosti vrátane schopnosti vytyčovania jasných priorít,

| — | vynikajúca schopnosť rozvíjať a efektívne udržiavať pracovné vzťahy so širokým spektrom interných i externých zainteresovaných strán a chápať organizačnú dynamiku, |
| --- | --- |

—

vynikajúca schopnosť rozvíjať a efektívne udržiavať pracovné vzťahy so širokým spektrom interných i externých zainteresovaných strán a chápať organizačnú dynamiku,

| — | preukázaná schopnosť plynule, jasne a účinne komunikovať s internými a externými zainteresovanými stranami, zastupovať agentúru Frontex na medzinárodných fórach a prezentovať zložité témy jednoducho ústne aj písomne rôznym cieľovým skupinám vrátane zamestnancov, |
| --- | --- |

—

preukázaná schopnosť plynule, jasne a účinne komunikovať s internými a externými zainteresovanými stranami, zastupovať agentúru Frontex na medzinárodných fórach a prezentovať zložité témy jednoducho ústne aj písomne rôznym cieľovým skupinám vrátane zamestnancov,

| — | preukázaná schopnosť žiadať zamestnancov, partnerov a ostatné zainteresované strany o vstupné informácie a schopnosť počúvať ich, |
| --- | --- |

—

preukázaná schopnosť žiadať zamestnancov, partnerov a ostatné zainteresované strany o vstupné informácie a schopnosť počúvať ich,

| — | záväzok pracovať s ľuďmi efektívne, úctivo a zdvorilo a zároveň naďalej posilňovať správu, riadenie a kultúru agentúry. |
| --- | --- |

—

záväzok pracovať s ľuďmi efektívne, úctivo a zdvorilo a zároveň naďalej posilňovať správu, riadenie a kultúru agentúry.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie. S výhradou rozhodnutia riadiacej rady agentúry Frontex, ktorým sa povoľuje výnimka v súlade s článkom 12 ods. 2 písm. a) Podmienok zamestnávania ostatných zamestnancov Európskej únie, môžu žiadosti predkladať aj štátni príslušníci Švajčiarska, Nórska, Islandu a Lichtenštajnska. |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie. S výhradou rozhodnutia riadiacej rady agentúry Frontex, ktorým sa povoľuje výnimka v súlade s článkom 12 ods. 2 písm. a) Podmienok zamestnávania ostatných zamestnancov Európskej únie, môžu žiadosti predkladať aj štátni príslušníci Švajčiarska, Nórska, Islandu a Lichtenštajnska.

| — | Vysokoškolské vzdelanie alebo diplom: uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax (3) na pozícii, na ktorej sa vyžaduje uvedené vzdelanie. Aspoň 5 rokov uvedenej odbornej praxe musí byť v oblasti súvisiacej s činnosťami agentúry. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax (3) na pozícii, na ktorej sa vyžaduje uvedené vzdelanie. Aspoň 5 rokov uvedenej odbornej praxe musí byť v oblasti súvisiacej s činnosťami agentúry.

| — | Prax v riadiacej funkcii: v rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (4) v oblasti súvisiacej s ponúkanou pozíciou. |
| --- | --- |

—

Prax v riadiacej funkcii: v rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (4) v oblasti súvisiacej s ponúkanou pozíciou.

| — | Jazykové znalosti: uchádzači musia preukázať dokonalú znalosť jedného z úradných jazykov Európskej únie (5) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa môže pohovor, prípadne jeho časť uskutočniť v danom ďalšom jazyku. |
| --- | --- |

—

Jazykové znalosti: uchádzači musia preukázať dokonalú znalosť jedného z úradných jazykov Európskej únie (5) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa môže pohovor, prípadne jeho časť uskutočniť v danom ďalšom jazyku.

| — | Veková hranica: uchádzači musia byť v čase uzávierky podávania prihlášok vo veku, v ktorom môžu dokončiť celé päťročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (6)). |
| --- | --- |

—

Veková hranica: uchádzači musia byť v čase uzávierky podávania prihlášok vo veku, v ktorom môžu dokončiť celé päťročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (6)).

Výber a vymenovanie

Výkonného riaditeľa vymenuje riadiaca rada Európskej agentúry pre pohraničnú a pobrežnú stráž na základe užšieho zoznamu uchádzačov, ktorý predloží Európska komisia.

Na zostavenie tohto užšieho zoznamu Európska komisia usporiada výberové konanie v súlade s postupmi, ktoré uplatňuje pri výbere zamestnancov a ich prijímaní do služobného pomeru (pozri dokument o politike týkajúcej sa riadiacich pracovníkov (7)).

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi na výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie výkonného riaditeľa Európskej agentúry pre pohraničnú a pobrežnú stráž.

Uchádzači, ktorí sa dostanú do užšieho výberu Poradného výboru pre vymenúvanie, absolvujú pohovor s členom, resp. členmi Komisie, pod ktorých spadá generálne riaditeľstvo zodpovedné za vzťahy s agentúrou (8).

Po týchto pohovoroch Európska komisia schváli užší zoznam troch najvhodnejších uchádzačov a oznámi ho riadiacej rade Európskej agentúry pre pohraničnú a pobrežnú stráž. Riadiaca rada sa môže rozhodnúť, že pred vymenovaním výkonného riaditeľa spomedzi uchádzačov z užšieho zoznamu Komisie uskutoční s uchádzačmi pohovory. Zaradenie do tohto užšieho zoznamu nie je zárukou vymenovania.

Okrem už uvedených pohovorov sa od uchádzačov môže vyžadovať absolvovanie ďalších pohovorov a/alebo testov. Kandidáti navrhnutí Komisiou budú najmä vyzvaní, aby predniesli vyhlásenie pred príslušným výborom alebo výbormi Európskeho parlamentu a odpovedali na otázky jeho či ich členov. Po takýchto vyhláseniach Európsky parlament prijme stanovisko, v ktorom uvedie svoj názor a môže označiť preferovaného kandidáta.

Rovnosť príležitostí

Komisia a Európska agentúra pre pohraničnú a pobrežnú stráž sledujú strategický cieľ dosiahnuť rodovú rovnosť na všetkých úrovniach riadenia do konca svojho súčasného mandátu, uplatňujú politiku rovnakých príležitostí a nediskriminácie v súlade s článkom 1d služobného poriadku (9) a podporujú prihlášky, ktoré by mohli prispieť k väčšej rozmanitosti, rodovej rovnosti a celkovej geografickej rovnováhe.

Podmienky zamestnania

Plat a podmienky zamestnania sú stanovené v Podmienkach zamestnávania ostatných zamestnancov Európskej únie.

Úspešného uchádzača Európska agentúra pre pohraničnú a pobrežnú stráž prijme do pracovného pomeru ako dočasného zamestnanca v platovej triede AD 14 (10). V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Úspešný uchádzač bude vymenovaný na počiatočné päťročné funkčné obdobie s možnosťou predĺženia maximálne o ďalších päť rokov v súlade s nariadením o Európskej pohraničnej a pobrežnej stráži, v znení platnom v čase vymenovania.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov Európskej únie, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Varšava v Poľsku.

Dôležitá informácia pre uchádzačov

Uchádzačom pripomíname, že práca výberových porôt má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto porôt je zakázaný. Všetky otázky sa musia adresovať sekretariátu príslušnej poroty.

Ochrana osobných údajov

Komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (11). Týka sa to najmä dôverného charakteru a bezpečnosti takýchto údajov.

Nezávislosť a vyhlásenie o záujmoch

Od výkonného riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax vo vysokej riadiacej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

Na vyplnenie prihlášky musíte nahrať životopis vo formáte PDF, najlepšie vo formáte Europass-životopis (12), a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Je vo vašom záujme zabezpečiť, aby bola vaša prihláška presná, úplná a pravdivá.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

Prihlášky zaslané e-mailom nebudú akceptované. V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu

Za včasné dokončenie online registrácie sú zodpovední uchádzači. Dovolíme si zdôrazniť, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dátum uzávierky

Dátum uzávierky registrácie je 19. júla 2022 o 12.00 hod. (poludnie) bruselského času. Po tomto dátume už registrácia nebude možná.

---

(1)  Nariadenie Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624 (Ú. v. EÚ L 295, 14.11.2019, s. 1).

(2)  Všetky úlohy sú stanovené v článku 10 nariadenia (EÚ) 2019/1896.

(3)  Odborná prax sa zohľadňuje iba vtedy, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služby. Odborná činnosť vykonávaná na kratší pracovný čas sa započíta pomerne na základe potvrdeného percentuálneho podielu hodín plného pracovného času, ktorý uchádzač odpracoval. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé takéto obdobie sa môže započítať iba raz.

(4)  Uchádzači by mali v prípade všetkých rokov, počas ktorých nadobudli prax v riadiacej funkcii, jasne uviesť vo svojom životopise tieto údaje: 1. názov a náplň zastávaných riadiacich funkcií, 2. počet zamestnancov, ktorých v týchto pozíciách riadili, 3. výšku spravovaného rozpočtu, 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a 5. počet zamestnancov v rovnakom postavení.

(5)  https://eur-lex.europa.eu/legal-content/SK/TXT/?uri=CELEX%3A01958R0001-20130701.

(6)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (existuje iba v angličtine).

(8)  Pokiaľ príslušný člen Komisie v súlade s rozhodnutiami Komisie z 5. decembra 2007 [PV(2007) 1811] a 30. septembra 2020 [PV(2020) 2351] nedelegoval túto úlohu na iného člena Komisie.

(9)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(10)  Korekčný koeficient, ktorý sa uplatňuje na odmeny a dôchodky úradníkov a ostatných zamestnancov Európskej únie, predstavuje od 1. júla 2021 pre Poľsko 70,6 %. Tento koeficient sa každoročne reviduje.

(11)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(12)  Informácie o tom, ako si vytvoriť životopis Europass, nájdete online na adrese: https://europa.eu/europass/sk/create-europass-cv.

---